מגדל באייוק II

מגדל באייוק II (בתאית: อาคารใบหยก 2) הוא גורד שחקים השוכן בבנגקוק, השני בגובהו בעיר לאחר King Power MahaNakhon. הבניין מכיל 84 קומות וגובהו עד הגג עומד על 304 מטרים. גובהו עד האנטנה הוא 328 מטרים.

קומות 22 עד 74 מכילות את מלון "באייוק סקיי" ובו 673 חדרים, נכון לשנת 2019 זהו המלון השביעי בגובהו בעולם.

בקומה ה-84 ישנה תצפית ממנה ניתן לראות את כל העיר מזווית של 360 מעלות, הרצפה מסתובבת לאט מאוד וסיבוב אחד סביב המגדל ייקח כ-5 דקות. בקומות 18, 76 ו-78 קיימות מסעדות. בקומה 83 קיים בר. בקומה ה-77 קיים מצפה כוכבים. בקומה ה-22 קיים חדר כושר.

בנייתו של הבניין החלה בשנת 1990 והושלמה בשנת 1997, ושנתיים לאחר מכן הותקנה בו האנטנה.

גלריה

קישורים חיצוניים

 
 

באייוק II
באייוק II